CELEX: 62014TN0439
Language: sk
Date: 2014-06-16 00:00:00
Title: Vec T-439/14: Žaloba podaná 16. júna 2014 – LS Cable & System/Komisia

25.8.2014   
            
            
               SK
            
            
               Úradný vestník Európskej únie
            
            
               C 282/45
            
         Žaloba podaná 16. júna 2014 – LS Cable & System/Komisia
   (Vec T-439/14)
   2014/C 282/59
   Jazyk konania: angličtina
   
      Účastníci konania
   
   
      Žalobkyňa: LS Cable & System Ltd (Anyang, Kórejská republika) (v zastúpení: S. Kinsella a S. Spinks, solicitor)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil článok 1 ods. 11 a článok 2 písm. t) rozhodnutia Komisie C(2014) 2139 final z 2. apríla 2014 týkajúceho sa konania o uplatnení článku 101 ZFEÚ a článku 53 Dohody o EHP vo veci COMP/39.610 – Power cables (ďalej len „rozhodnutie“) v rozsahu, v akom sa týka žalobkyne,
            
         
               —
            
            
               alebo podstatne znížil sumu pokuty uloženej žalobkyni na základe článku 2 písm. t) rozhodnutia,
            
         
               —
            
            
               zaviazal Európsku komisiu, aby nahradila trovy konania žalobkyne v súvislosti s týmto konaním.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza štyri žalobné dôvody.
   
               1.
            
            
               Prvý žalobný dôvod je založený na tvrdení, že rozhodnutie neobsahuje dôkazy, ktorými by sa na požadovanej právnej úrovni preukázalo, že žalobkyňa sa podieľala na jedinom pokračujúcom porušení, keďže rozhodnutie vychádza z nesprávneho odôvodnenia a uvádza nedostatočné dôkazy o účasti žalobkyne na porušení, v rozpore s článkom 101 ods. 1 ZFEÚ, článkom 2 nariadenia 1/2003 a zásadou prezumpcie neviny.
            
         
               2.
            
            
               Druhý žalobný dôvod je založený na tvrdení, že spôsob, akým sa v rozhodnutí uplatňuje bod 18 usmernení pre ukladanie pokút je v rozpore s usmerneniami pre ukladanie pokút a porušuje zásady proporcionality, rovnosti zaobchádzania a ochrany legitímnych záujmov, pretože:
               
                           —
                        
                        
                           bez objektívneho odôvodnenia je v rozpore s usmerneniami Komisie pre ukladanie pokút tým, že elektrickým káblom UG a SM sa venuje samostatne v súvislosti s určením predaja žalobkyne v EHS a primerane nezohľadňuje relatívny vplyv žalobkyne na porušenie,
                        
                     
                           —
                        
                        
                           prisudzuje diskriminačnú výhodu výrobcom (vrátane žalobkyne), ktorí vyrábajú iba elektrické káble UG, a
                        
                     
                           —
                        
                        
                           vedie k neprimerane vysokému určeniu predaja žalobkyne v EHS.
                        
                     
         
               3.
            
            
               Tretí žalobný dôvod je založený na tvrdení, že rozhodnutie porušuje článok 23 nariadenia (ES) 1/2003, bod 20 usmernení pre ukladanie pokút a zásadu proporcionality tým, že pri stanovení výšky pokuty žalobkyne riadne nezohľadňuje závažnosť porušenia tým, že neberie do úvahy:
               
                           —
                        
                        
                           skutočnosť, že žalobkyňa vyrába iba elektrické káble UG,
                        
                     
                           —
                        
                        
                           nevedomosť žalobkyne o časti porušenia týkajúcej sa SM a niektorých kľúčových prvkoch UG, a
                        
                     
                           —
                        
                        
                           súťažné správanie žalobkyne v EHS a na vývozných trhoch a jej narušenie časti kartelu týkajúcej sa UG.
                        
                     
         
               4.
            
            
               Štvrtý žalobný dôvod je založený na tvrdení, že rozhodnutie je v rozpore so zásadami proporcionality a rovnosti zaobchádzania tým, že žalobkyni nepriznáva zníženie na základe poľahčujúcej okolnosti vyššie ako o 11 %.